આ અંગે મોડાસા ટાઉન પોલીસ અને ૧૦૮ ઈમરજન્સી એમ્બ્યુલન્સને જાણ કરાતા બાળકોને ૧૦૮ એમ્બ્યુલન્સ દ્વારા સાર્વજનિક હોસ્પિટલ ખસેડી પ બાળકોમાંથી મોટા ૭ વર્ષના બાળકને પોલીસ સ્ટેશન લાવી પ્રાથમિક માહિતી મેળવી તેના માતા-પિતા મજૂરી કામ કરાતા હોવાનું બાળકે જણાવતા બાળક સાથે રાખી તેના માતા-પિતાની મોડાસામાં ચાલતી કન્સ્ટ્રકશનની વિવિધ સાઈડો પર તપાસ કરતા બાળકોના પિતા મળતા ખરાઈ કરી પ બાળકોને તેના પિતા સાથે મિલન કરાવ્યું હતું પોલીસ સૂત્રોના જણાવ્યા અનુસાર રાજસ્થાનના ડુંગપુર જિલ્લામાં ચારવાડા ગામનો બાપુભાઈ પ્રભુભાઈ માલીવાડ મોડાસામાં તેના પરિવાર સાથે રહી છુટક મજૂરી કરી જીવન નિર્વાહ ચલાવે છે શુક્રવારે તેની પત્ની અને પ બાળકોને એક જગ્યાએ રહેવાની વ્યવસ્થા કરી મજૂરી કામે ગયો હતો પરંતુ મજૂરીમાં મોડું થતા તેની પત્ની તેના પ બાળકોને સાંઈ બાબા મંદિર નજીક બાકડા પર સુવડાવી પતિને શોધવા નીકળતા સમગ્ર ઘટના ક્રમ સર્જાયો હતો.